CELEX: C2007/042/11
Language: sl
Date: 2007-02-24 00:00:00
Title: Zadeva C-279/05: Sodba Sodišča (prvi senat) z dne 11. januarja 2007 (predlog za sprejetje predhodne odločbe College van Beroep voor het bedrijfsleven — Nizozemska) — Vonk Dairy Products BV proti Productschap Zuivel (Kmetijstvo — Skupna ureditev trgov — Sir — Členi od 16 do 18 Uredbe (EGS) št. 3665/87 — Diferencialna izvozna nadomestila — Skoraj takojšnji ponovni izvoz iz države uvoza — Dokaz o zlorabi — Povračilo neupravičeno izplačanih zneskov — Člen 3(1), drugi pododstavek, Uredbe Sveta (ES, Euratom) št. 2988/95 — Nadaljevana ali ponavljana nepravilnost)

24.2.2007   
            
            
               SL
            
            
               Uradni list Evropske unije
            
            
               C 42/7
            
         Sodba Sodišča (prvi senat) z dne 11. januarja 2007 (predlog za sprejetje predhodne odločbe College van Beroep voor het bedrijfsleven — Nizozemska) — Vonk Dairy Products BV proti Productschap Zuivel
   (Zadeva C-279/05) (1)
   
   (Kmetijstvo - Skupna ureditev trgov - Sir - Členi od 16 do 18 Uredbe (EGS) št. 3665/87 - Diferencialna izvozna nadomestila - Skoraj takojšnji ponovni izvoz iz države uvoza - Dokaz o zlorabi - Povračilo neupravičeno izplačanih zneskov - Člen 3(1), drugi pododstavek, Uredbe Sveta (ES, Euratom) št. 2988/95 - Nadaljevana ali ponavljana nepravilnost)
   (2007/C 42/11)
   Jezik postopka: nizozemščina
   Predložitveno sodišče
   College van Beroep voor het bedrijfsleven
   Stranki v postopku v glavni stvari
   
      Tožeča stranka: Vonk Dairy Products BV
   
      Tožena stranka: Productschap Zuivel
   Predmet
   Predlog za sprejetje predhodne odločbe — College van Beroep voor het bedrijfsleven — Razlaga členov od 16 do 18 Uredbe Komisije (EGS) št. 3665/87 z dne 27. novembra 1987 o skupnih podrobnih pravilih za uporabo sistema izvoznih nadomestil za kmetijske proizvode (UL L 351, str. 1) kot je bila v veljavi v času nastanka dejstev — Razlaga člena 3(1), drugi pododstavek, Uredbe Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (UL L 312, str. 1) — Neupravičeno plačilo nadomestil v primeru izvoznikove zlorabe pri ponovnem izvozu — Določitev meril, ki omogočajo tako sklepanje — Nadaljevana ali ponavljana nepravilnost
   Izrek
   
               1)
            
            
               V okviru postopka za odvzem in povračilo dokončno izplačanih diferencialnih izvoznih nadomestil na podlagi Uredbe Komisije (EGS) št. 3665/87 z dne 27. novembra 1987 o skupnih podrobnih pravil za uporabo sistema izvoznih nadomestil za kmetijske proizvode je treba ugotovitev, da so navedena nadomestila neupravičena, podpreti z dokazom o izvoznikovi zlorabi, ki se predloži v skladu s pravili nacionalnega prava.
            
         
               2)
            
            
               Nepravilnost je nadaljevana ali ponavljana v smislu člena 3(1), drugi pododstavek, Uredbe Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti, kadar jo stori subjekt iz Skupnosti, ki ima gospodarske koristi od vseh podobnih poslov, ki kršijo isto določbo prava Skupnosti. V zvezi s tem ni pomembno dejstvo, da se nepravilnost nanaša na sorazmerno majhen del vseh poslov, opravljenih v določenem obdobju, in da posli, za katere je ugotovljena nepravilnost, vedno zadevajo različne lote.
            
         
      (1)  UL C 257, 15.10.2005.